ปกติประจำเดือนก็ไม่ตรงกัน มีอะไรกับแฟนหลั่งในก็ไปซื้อยากิน ก่อนที่ประจำเดือนจะมาแต่พอผ่าน1-2วันประจำเดือนกลับไม่มา หลังจากนั้นก็เจ็บเต้านมอยากถามว่ามีโอกาสตั้งท้องมั๊ย
สวัสดีค่ะ หากคาดว่าประจำเดือนจะมาภายใน 1-2 วันนับจากวันที่มีเพศสัมพันธ์ ก็ไม่จำเป็นต้องทานยาคุมฉุกเฉินก็ได้ แต่หากได้ทานไปแล้ว ก็อาจมีผลทำให้ประจำเดือนเลื่อนออกไปได้ค่ะ ดังนั้น ก็ควรรอประจำเดือนต่อไปอีกซักระยะก่อน ประจำเดือนก็น่าจะมาในเวลาไม่นานนี้ค่ะสำหรับอาการเจ็บเต้านม ก็อาจเป็นอาการก่อนการมีประจำเดือนมาก็ได้ค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด เป็นต้น โดยเริ่มใช้เมื่อมีประจำเดือนมาได้เลย ไม่ควรใช้ยาคุมฉุกเฉินบ่อยๆ อีก เพราะจะทำให้รังไข่ทำงานผิดปกติ และประจำเดือนมาผิดปกติได้ อีกทั้งประสิทธิภาพก็ไม่ถือว่าดีมากนักค่ะ